[pic] | AZ EURÓPAI KÖZÖSSÉGEK BIZOTTSÁGA |

Brüsszel, 29.7.2009

COM(2009) 420 végleges

2007/0247 (COD)

A BIZOTTSÁG VÉLEMÉNYE

az EK-Szerződés 251. cikke (2) bekezdése harmadik albekezdésének c) pontja alapján, az Európai Parlament által az alábbi javaslatra vonatkozó tanácsi közös állásponttal kapcsolatban javasolt módosításokról: az Európai Parlament és a Tanács irányelve az elektronikus hírközlő hálózatok és elektronikus hírközlési szolgáltatások közös keretszabályozásáról szóló 2002/21/EK irányelv, az elektronikus hírközlő hálózatokhoz és kapcsolódó eszközökhöz való hozzáférésről, valamint azok összekapcsolásáról szóló 2002/19/EK irányelv és az elektronikus hírközlő hálózatok és az elektronikus hírközlési szolgáltatások engedélyezéséről szóló 2002/20/EK irányelv módosításáról

A BIZOTTSÁG JAVASLATÁNAK MÓDOSÍTÁSÁRÓL az EK-Szerződés 250. cikkének (2) bekezdése alapján

2007/0247 (COD)

A BIZOTTSÁG VÉLEMÉNYE

az EK-Szerződés 251. cikke (2) bekezdése harmadik albekezdésének c) pontja alapján, az Európai Parlament által az alábbi javaslatra vonatkozó tanácsi közös állásponttal kapcsolatban javasolt módosításokról: az Európai Parlament és a Tanács irányelve az elektronikus hírközlő hálózatok és elektronikus hírközlési szolgáltatások közös keretszabályozásáról szóló 2002/21/EK irányelv, az elektronikus hírközlő hálózatokhoz és kapcsolódó eszközökhöz való hozzáférésről, valamint azok összekapcsolásáról szóló 2002/19/EK irányelv és az elektronikus hírközlő hálózatok és az elektronikus hírközlési szolgáltatások engedélyezéséről szóló 2002/20/EK irányelv módosításáról

1. ELőZMÉNYEK

Az eljárás

A Bizottság 2007. november 13-án elfogadta és 2009. november 16-án az Európai Parlamenthez és a Tanácshoz továbbította a COM(2007) 697 – 2007/0247 (COD) számú irányelvjavaslatát (a jobb szabályozásról szóló irányelvet), amelynek elfogadására az EK-Szerződés 251. cikkében meghatározott együttdöntési eljárást kell alkalmazni.

A Gazdasági és Szociális Bizottság 2008. május 29-én nyilvánított véleményt. A Régiók Bizottsága 2008. június 19-én fogadta el véleményét a javaslatról.

A Bizottság 2008. november 6-án az EK-Szerződés 250. cikkével összhangban módosított javaslatot fogadott el[1], amelybe – részben vagy teljes egészében – számos olyan módosítást átemelt, amelyet a Parlament első olvasatban 2008. szeptember 24-én megszavazott.

A Tanács az EK-Szerződés 251. cikkével összhangban 2009. február 16-án elfogadta a javaslatra vonatkozó közös álláspontját[2].

A Bizottság 2009. február 17-én közleményt fogadott el a Tanács közös álláspontjáról[3].

Az Európai Parlament második olvasatban 2009. május 6-án fogadta el álláspontját.

2. A BIZOTTSÁG JAVASLATÁNAK CÉLJA

A Bizottság javaslatának célja az elektronikus hírközlésre vonatkozó szabályozási keret kiigazítása a keretirányelv[4], az engedélyezési irányelv[5] és a hozzáférési irányelv[6] tekintetében, az elektronikus hírközlés hatékonyságának javítása, a gazdaságos szabályozás végrehajtásához szükséges igazgatási erőforrások csökkentése, és a rádiófrekvenciákhoz való egyszerűbb és hatékonyabb hozzáférés céljából.

3. A BIZOTTSÁG ÉSZREVÉTELEI

3.1. Általános észrevételek

A javaslat második olvasatban történő elfogadásának biztosítása érdekében az Európai Parlament a 2009. május 26-i plenáris ülésen több, a Tanáccsal egyeztetett módosítást fogadott el a Tanács közös álláspontjához. A módosítások elsősorban az alábbiakra vonatkoznak:

- A spektrum tekintetében: a rugalmasság fokozása a technológia- és szolgáltatássemlegesség elvének bevezetésével, mindazonáltal egy sor kivétel fenntartásával; korlátozott esetekben a szolgáltatás kizárólagosságára vonatkozó előírás lehetősége; többéves spektrumpolitikai programok elfogadása az Európai Parlament és a Tanács által, a Bizottság javaslatára, a rádiófrekvencia-politikával foglalkozó csoport tanácsainak figyelembevételével; átruházható jogok esetében a frekvenciasávok harmonizálására vonatkozó hatáskör, továbbá a létező jogok korlátozásaival kapcsolatos felülvizsgálat esetében felmentés a jogok új elosztásának kezdeményezésére vonatkozó kötelezettség alól.

- Az előzetes piacszabályozásért és a vitarendezésért felelős nemzeti szabályozó hatóságok függetlenségének erősítése.

- A nemzeti szabályozó hatóságok határozataival szembeni fellebbezésre irányadó követelmények pontosítása.

- A Bizottság arra vonatkozó hatásköre, hogy a BEREC-kel szorosan együttműködve ajánlásokat bocsásson ki a nemzeti szabályozó hatóságok által bejelentett azon intézkedéstervezetek visszavonása és/vagy módosítása céljából, amelyek az üzemeltetőkre vonatkozó előzetes kötelezettségek előírásával, módosításával vagy visszavonásával kapcsolatosak.

- Annak biztosítása, hogy a nemzeti szabályozó hatóságok a polgárok érdekében védelmezzék a végfelhasználók jogait és szabadságait.

- A Bizottság arra vonatkozó hatásköre, hogy amennyiben a jogorvoslatok végrehajtása tekintetében továbbra is különbségek észlelhetők, úgy ajánlások vagy kötelező erejű határozatok formájában további harmonizációs intézkedéseket fogadjon el.

- A nemzeti hatóságok arra vonatkozó hatáskörének erősítése, hogy az elektronikus hírközlési hálózatokhoz kötődő létesítmények és ingatlanok megosztásával kapcsolatban kötelezettségeket állapítson meg.

- A nemzeti szabályozó hatóságok által követendő elvek és célkitűzések pontosítása, különös tekintettel az új hálózati infrastruktúrákba történő beruházások ösztönzőinek fenntartására, a verseny védelmére is figyelemmel.

- A rendelkezések aktualizálása és korszerűsítése a szabályozási keret technológiasemlegességének fokozása érdekében.

- Új rendelkezések a funkcionális szétválasztás nemzeti szabályozó hatóság általi előírására vonatkozó feltételekről és eljárásokról.

A Bizottság elfogadja az Európai Parlament módosításait, mivel azok összhangban vannak a javaslat átfogó céljával és általános jellemzőivel.

Ami a 138. módosítást illeti, azt a Bizottság az Európai Parlament első olvasatát követő módosított javaslatban elfogadta, később azonban kiegyensúlyozott megoldásként az Európai Parlament és a Tanács által kialakított kompromisszumos szöveget támogatta. A Bizottság számára ezért elfogadható a módosítás, de minden tőle telhetőt megtesz annak érdekében, hogy elősegítse a kompromisszum létrejöttét a társjogalkotók között.

3.2. A javaslat módosítása

Az EK-Szerződés 250. cikkének (2) bekezdésével összhangban a Bizottság az Európai Parlament plenáris ülésén 2009. május 6-án megszavazott módosításoknak megfelelően módosítja javaslatát.

[1] COM(2008) 724 végleges.

[2] HL C 103E., 2009.5.5., 1. o.

[3] COM(2009) 78 végleges.

[4] Az Európai Parlament és a Tanács 2002/21/EK irányelve (2002. március 7.) az elektronikus hírközlő hálózatok és elektronikus hírközlési szolgáltatások közös keretszabályozásáról, HL L 108., 2002.4.24.

[5] Az Európai Parlament és a Tanács 2002/20/EK irányelve (2002. március 7.) az elektronikus hírközlő hálózatok és az elektronikus hírközlési szolgáltatások engedélyezéséről, HL L 108., 2002.4.24.

[6] Az Európai Parlament és a Tanács 2002/19/EK irányelve (2002. március 7.) az elektronikus hírközlő hálózatokhoz és kapcsolódó eszközökhöz való hozzáférésről, valamint azok összekapcsolásáról, HL L 108., 2002.4.24.